kardosdrur/scandi-wiki huggingface dataset:
Breakeven

Breakeven er en betegnelse brugt i en speciel analyse (break-even analyse), som udtryk for det punkt, hvor fortjenesten er lig med omkostningerne – dvs hvor en indtægts- og en omkostningskurve skærer hinanden. Kurverne er i dette tilfælde funktion af den omsatte mængde.

Som udgangspunkt indgår de variable omkostninger, de faste omkostninger, salgs pris og kvantitet i denne udregning. 

En god måde at stille det op på er som følgende; Salgspris X - variable omkostninger X - faste omkostninger = 0, hvor X kan defineres som kvantitet. Grunde til hele formlen er sat til 0, er som nævnt ovenfor at omkostningskurven og indtægtskurven skal skære hinanden, altså det skal give 0.

For at udregne den mængde der kræves at sælge for at opnå "Break-even", isoleres X i den ovennævnte formel. Lad os foregive at salgsprisen er 1800 per styk, variable omkostninger er 1000 per styk og de faste omkostninger er sat til 50000. Formlen vil da se således ud:

1800x - 1000x - 50000 = 0, for at isolere X gøres følgende.

1. skridt er de 50000, faste omkostninger flyttes over på den anden side at lighedstegnet ved at addere dette tal.

2. skridt er at 1000x trækkes fra 1800x 

Formlen vil da se således ud:

800x = 50.000, ved at dividere disse to tal kan du da udregne 'X', altså den mængde man skal sælge for at opnå break-even.

800X/800 = 50000/ 800, det vil da lede til den endelige løsning som er X = 62,5.

For at opnå break-even i dette tilfælde skal virksomheden da sælge 62,5 styk.

Erhvervsøkonomi
Brugsværdi

Brugsværdien er den nytteværdi, dvs. anvendelighed, som gør en vare salgbar. Dette skal ses i modsætning til varens bytteværdi, som er dens værdi i et bytteforhold. Begge værdier kommer til udtryk i varen arbejdskraft, der både har en brugsværdi (nemlig til fremstilling af varer eller tjenesteydelser) og en bytteværdi (udtrykt i timelønnen).

Se også 
 John Locke
 Karl Marx
 Markedsøkonomi
 Planøkonomi

Erhvervsøkonomi
Effektivitet

Effektivitet har flere betydninger:
Energieffektivitet
Termodynamisk effektivitet
Exergi effektivitet
Termisk effektivitet
Brændstof og brændsel effektivitet
Mekanisk effektivitet
Kvante-effektivitet
Effektivitet (økonomi)
Pareto effektivitet
Kaldor-Hicks effektivitet
Flexible manufacturing system

Et fleksibelt fremstillingssystem (eller flexible manufacturing system – (FMS)) er et fremstillingssystem der er fleksibelt, således at det kan reagere overfor forudsigelige såvel som uforudsigelige ændringer. Denne fleksibilitet falder generelt indenfor to kategorier, som begge har flere underkategorier.

Den første kategori, "maskinefleksibilitet", dækker systemets evne til at blive ændret til at producere nye produkttyper, og evne til at ændre rækkefølgen hvormed handlinger udføres på en del. Den anden kategori kaldes "routing-fleksibilitet" og består af evnen til at bruge flere maskiner til at udføre den samme handling på en del, såvel som systemets evne til at absorbere ændringer i stort omfang, såsom i volume, kapacitet eller evne.

De fleste FMS-systemer består af tre hovedsystemer. Arbejdsmaskinerne, som ofte er automatiserede CNC-maskiner, er forbundet af et materialehåndteringssystem for at optimere delenes "flow" og til den centrale computer som kontrollerer materialebevægelser og maskineflow.

Industri
Handlingsparameter

En handlingsparameter er en variabel, som eksplicit kan ændres og fastlægges af beslutningstageren. I forbindelse med styringsaktiviteter i virksomheder kan det være betydningsfuldt at kortlægge, hvilke handlingsparametre der knytter sig til den enkelte handlings- og aktivitetskæde.

Mikroøkonomi
Handlingskæde

En handlingskæde betegner en række sammenkædede handlinger, der hænger uløseligt sammen. Hver aktivitet eller aktivitetskæder dækker over en handling, og i handlingskæden er disse integrerede. 

Inden for økonomisk teori bruges handlingskæder i analyser af virksomheders aktiviteter. Aktivitetskæderne er ofte i forskellige af virksomhedens delsystemer. Tilsammen sikrer aktivitetskæderne udførelse af et handlingsforløb – dvs løsning af basale opgaver i virksomheden. 

Eksempler på handlingskæder kan være produktudvikling, levering af kundeordrer, produktionsteknisk udvikling osv.

Mikroøkonomi
Borgerlisten Bornholm

Borgerlisten Bornholm blev formelt stiftet 19. februar 2003.
Den stillede op til det første fælles kommunalvalg på Bornholm i maj 2002 i forbindelse med sammenlægningen af øens fem primærkommuner og Bornholms Amt til Bornholms Regionskommune.
Listen er tværpolitisk og opstod som en sammenlægning af diverse borgerlister og tværpolitiske lister på Bornholm. Listen havde listebogstavet I.

Kommunalvalget 2002 
Ved det første valg til den bornholmske storkommune fik Borgerlisten Bornholm valgt ni medlemmer, hvilket gjorde listen til valgets store vinder. Listen konstituerede sig sammen med Socialdemokraterne og Socialistisk Folkeparti med socialdemokraten Thomas Thors som regionsborgmester. Da spidskandidaten, Bjarne Kristiansen, ikke gik direkte efter borgmesterposten, valgte Peter Lundby Hansen at træde ud af gruppen for at blive løsgænger.
Derefter bestod Borgerlisten Bornholms gruppe af 1. viceregionsborgmester Bjarne Kristiansen, Bente Helms, Teddy Kofoed, Svend Aage Kristoffersen, Torben Andersen, Elsebeth Pedersen, Elisabeth Asmussen og Kaj Erik Mortensen.

Kommunalvalget 2005 
Listen blev både den store taber og den store vinder ved kommunalvalget i november 2005. Den gik fra otte til to medlemmer af kommunalbestyrelsen, men på grund valgets brogede resultat med Det Konservative Folkeparti som nøgle til konstitueringen lykkedes det for Bjarne Kristiansen at sætte sig i den bornholmske borgmesterstol.
Han og Bente Helms var de eneste, som formåede at opnå genvalg.

Borgerlister
Bornholms Regionskommune
Milan Nedić

Milan Nedić (2. september 1878 – 4. februar 1946) var general og leder af en serbisk marionetregering under tysk okkupation. Før krigen havde han været forsvarsminister i Jugoslavien.

Efter krigen anholdt de jugoslaviske kommunister ham. I 1946 blev det rapporteret, at han pludselig havde begået selvmord ved at hoppe ud af et vindue. Andre mener, at han blev skubbet i døden.

Referencer

Eksterne henvisninger 

Personer i 2. verdenskrig
Militærfolk
Personer fra Serbien
Ether (kemi)

En ether (Kemisk Ordbog) (ældre stavemåde æter) er en organisk kemisk forbindelse der, som minimum, indeholder to kulstofatomer og et iltatom. Begge kulstofatomerne er bundet til det samme iltatom, og den generelle formel for en ether er R-O-R, hvor R-grupperne er alkyl- eller phenylgrupper. Den simpleste mulige ether har således molekylformlen C2H6O.

Fremstilling 
Ethere dannes ved kondensation af to alkoholer, hvorved der frigives vand. En typisk metode er at koge alkoholer ved 140 °C med svovlsyre.

Fysiske egenskaber 
Ethere ligner alkoholer, men da de ikke indeholder en OH-gruppe kan de ikke danne hydrogenbindinger med andre ethermolekyler. Det betyder at ethere er mere flygtige og har lavere kogepunkt end de isomere alkoholer. Ethere er mere hydrofobe end estere og amider som har lignende strukturer.

Da bindingsvinklen for C-O-C-delen ikke er 180 grader, men 110 grader, er ethermolekylet ikke lineært. Det betyder at ethere har et lille dipolmoment. For diethylether er dette dipolmoment 1,18 D, mens det, til sammenligning, er 1,8 D for vand. Derfor har mange ethere en vis grad af opløselighed i vand, da ethernes iltatomer kan deltage i hydrogenbindinger med vandets brintatomer. Ligeledes kan de deltage i hydrogenbindinger med andre stoffer der indeholder brintatomer bundet til elektronegative atomer (såsom oxygen og nitrogen), og derfor kan ethere opløse mange mere eller mindre polære stoffer.

Mange ethere er relativt inerte, dvs. de reagerer sjældent med andre forbindelser, og af denne grund benyttes de ofte som opløsningsmidler. Eksempler herpå er dietylether og tetrahydrofuran (THF).

Anvendelser 
Dietylether (ofte blot kaldet ether) har tidligere været anvendt som bedøvelsesmiddel.

Blev indtil slutningen af 1800-tallet også brugt som kølemiddel men blev erstattet af ammoniak af Carl von Linde.

Dimethylether (DME) kan benyttes som brændstof i køretøjer. DME kan i storskala laves ud fra fossile energikilder og biomasse (citat fra Ingeniøren). Sidstnævnte gør, at DME kan få en øget udbredelse som "grønt brændstof".

Det var i ældre tider en vigtigt komponent i lægemidlet hoffmannsdråber.

Nomenklatur 
Ethere navngives efter hvilke alkylgrupper der sidder på iltatomet, efterfulgt af betegnelsen 'ether'. Alkylgrupperne nævnes i alfabetisk rækkefølge, og hvis de er ens benyttes præfixet 'di'.

Eksempler:
 En ether der har 2 methylgrupper bundet til iltatomet hedder: dimethylether
 En ether der har en ethylgruppe og en propylgruppe bundet til iltatomet hedder: ethylpropylether

Se også 

 Dimetylether, DME
 Dietylether
 Metyl-tertiær-butylether, MTBE

Kilder 
 Morrison & Boyd: Organic chemistry, 6th ed. 1992, Prentice Hall International, London 
 DME fra biomasse 
 'Kemibog for gymnasiet'

Ethere
Willy Falck Hansen

Villy Falck Hansen (født 4. april 1906 i Helsingør, død 18. marts 1978 i Brasov, Rumænien) var en dansk cykelrytter. Han deltog blandt andet i Sommer-OL 1928, hvor han vandt guld i 1000 meter på tid og bronze i sprint. Vandt endvidere verdensmesterskabet i sprint både for amatører (1928) og professionelle (1931). Villy Falck Hansen var også kendt som 'Spejderen' idet han vandt sit første cykelløb – De Unges Cykleløb – den 18. juni 1922 iført fuld spejderuniform – inklusive fløjte!

I februar 1934 debuterede Villy Falck Hansen som cykelrytter i et 6 dages-løb, da han stillede op i den anden udgave af Københavns seksdagesløb i Forum. Sammen med makkeren Viktor Rausch vandt Villy Falck Hansen løbet. Han stillede op i alt 12 seksdagesløb. 

Efter den aktive karriere blev Villy Falck Hansen direktør for Københavns Vinterbane i Forum. Han udgav i 1952 bogen Seksdagesløb på forlaget Westermann og medvirkede i 1958 som sportskonsulent på filmen Seksdagesløbet instrueret af Jørgen Roos.

Villy Falck Hansen arbejdede for Dansk Folkeferie i Rumænien, hvor han også døde 1978.

Udvalgte resultater 
 1924  Olympisk Sølv på Tandem (2000 m) sammen med Edmund Hansen
 1927  Sølv ved Verdensmesterskabet i Sprint
 1928  Olympisk Guld i 1000m på tid
 1928 Olympisk Bronze i sprint
 1928  Guld ved Verdensmesterskabet i Sprint
 1931 Guld ved Verdensmesterskabet i Sprint for professionelle

Noter

Eksterne henvisninger 
 
 Kirkebog for Sankt Olai Sogn, ("1905-1911" s. 19; opslag 20, nr. 32) på Arkivalieronline.dk, Statens Arkiver.
 
 Spejderen fortæller af Willy Falck Hansen. Jespersen og Pios Forlag 1940.

Mandlige cykelryttere fra Danmark
Olympiske mestre fra Danmark
Olympiske sølvmedaljevindere fra Danmark
Olympiske bronzemedaljevindere fra Danmark
Personer fra Helsingør
Deltagere for Danmark ved sommer-OL 1924
Deltagere for Danmark ved sommer-OL 1928
Cykelryttere ved sommer-OL 1928
Cykelryttere ved sommer-OL 1924
Vindere af Københavns seksdagesløb
Northwestern University

Northwestern University er et amerikansk universitet grundlagt i 1851 af John Evans. Det ligger i Evanston i Illinois. 

Northwestern University er hjemsted for Nemmersprisen, der uddeles hvert andet år til ophavsmænd til "værker af blivende betydning i forskellige discipliner". Priserne i økonomi og matematik blev oprettet i 1994, prisen i musik (komposition) i 2004, prisen i medicin i 2015 og prisen i geovidenskab i 2016.

Kendte studerende 
Seth Meyers, tv-vært

Kilder

Eksterne henvisninger 
 Northwestern University

Universiteter i Illinois
Mauna Kea-Observatoriet

Mauna Kea Observatoriet er placeret på den sovende vulkan Mauna Kea på øen Hawaii i Stillehavet. Mauna Kea er et af de bedste steder i verden for såvel optisk-, infrarød- som mikrobølge-astronomi.

Observatoriets faciliteter er placeret på randen af et gammelt vulkankrater, og altså ikke på Mauna Keas højeste punkt (4205 m).

Eksterne henvisninger 

 Keck Teleskopet
 Caltech Sub-Millimeter Observatory
 Astronomi v. University of Hawaii

Astronomiske observatorier
Bygninger, konstruktioner og anlæg i Hawaii
Pic du Midi-observatoriet

Pic du Midi-observatoriet ligger på bjerget Pic du Midi de Bigorre, på den franske side af Pyrenæerne. Etableringen af observatoriet blev påbegyndt i 1878, og det stod færdig i sin første form i 1882, som en meteorologisk målestation.

Siden hen fik astronomer øje på installationen, som i dag rummer flere astronomiske teleskoper, samt en sendefacilitet for den statslige franske TV-distributionsenhed, TDF (Telediffusion Française).

I dag fungerer Pic du Midi primært som en turistattraktion, hvortil der er adgang enten via en svævebane fra La Mongie, eller til fods fra det berømte bjergpas Col du Tourmalet. Fra Pic du Midi er der på dage med klart vejr udsigt til alle bjerge i Pyrenæerne, samt til Mont Ventoux i øst.

Også danske forskere har fået øje på observatoriets beliggenhed – siden år 2000 har forskere fra DMI og nu også DNSC studeret tordenvejr og relaterede fænomener fra bjerget.

Eksterne henvisninger 

 Pic du Midi-observatoriets franske hjemmeside 
 Blog for entusiaster som observerer Red Sprites fra Pic du Midi

Astronomiske observatorier
Duisburg

Duisburg er en storby vest for Ruhrområdet i Tyskland, beliggende i delstaten Nordrhein-Westfalen, nord for Düsseldorf. Pr.  bor der  indbyggere i byen. Duisburg ligger ved floden Rhinen. Navnet udtales [dy:sburk].

Duisburgs havn er den største indlandshavn i Europa.

Kildehenvisninger

Eksterne henvisninger 

 Officiel hjemmeside 
 Duisburg turistinformation 

 
Byer i Nordrhein-Westfalen
Hanse
Frie rigsstæder
Laila Andersson

Laila Andersson (født 28. maj 1938, død 2. november 2021) var en dansk skuespillerinde, uddannet fra Aalborg Teater i 1962. Hun optrådte bl.a. på Fiolteatret, Det ny Scala og Det ny Teater, men koncentrerede sig senere om at undervise i dramatik og medvirkede ved diverse kulturelle arrangementer, i kirker og i foreninger. I tv havde hun en rolle i serien Fiskerne og medvirkede i enkelte spillefilm af hvilke kan nævnes Gudrun (1963), Vinterbørn (1978), Vil du se min smukke navle? (1978) og Christian (1989).

Referencer

Eksterne henvisninger 
 

Skuespillere fra Danmark
Bodilprisen for bedste kvindelige hovedrolle
Østerby Kirke (Læsø)

Østerby Kirke er en kirke i Hals Sogn i Læsø Kommune. Kirken ligger umiddelbart før den primære adgangsvej til Østerby Havn.

Galleri

Eksterne kilder og henvisninger 
 Østerby Kirke hos KortTilKirken.dk

Kirker i Læsø Kommune
Kirker i Aalborg Stift
Bygninger, konstruktioner og anlæg på Læsø
Kirker i Hjørring Amt
Østerby Havn

Østerby Havn (eller Østerby) er en by på den danske ø Læsø i Kattegat. I sammenhæng med byen ligger Østerby Havn, som er både fiskeri- og lystbådehavn. Byen har  og er beliggende i Læsø Kommune, Region Nordjylland.

I Østerby Havn ligger Læsø Kunsthal, som også arrangerer Læsø Litteraturfestival.

Kilder

Eksterne henvisninger 
 Østerby Havn – officiel website 

Bygninger, konstruktioner og anlæg på Læsø
Byer i Læsø Kommune
Transport på Læsø
Byrum Kirke

Byrum Kirke er en kirke i Byrum Sogn i Læsø Kommune. Kirken er centralt beliggende i byen Byrum, som er den største by på øen Læsø i Kattegat. Kirken er Læsøs største kirke og blev opført i 1269 som kapel – hvilket gør den til en af Danmarks ældste kirker. Den var oprindeligt ejet af munkene fra Vitskøl Kloster og blev senere overdraget til Viborg-kannikerne.

Kirken er oprindeligt opført i romansk stil af munkesten, men blev senere ombygget til gotisk stil. Under det hvide kalklag på kirkens loft gemmer der sig kalkmalerier, forestillende Sankt Georg og dragen. Kirken har desuden en figur af Læsøboernes helgeninde, den hellige Barbara.

Altertavlen er en fløjaltertavle fra ca. 1450, hvor Marias Himmelkroning og 10 nødhjælpere og helgener ses i midtfeltet, mens de 12 apostle er anbragt på fløjene. To uidentificerede figurer og apostlene Andreas og Thomas (identificeret efter attribut) har en posebog i højre hånd. En figur, der efter attributen at dømme skal være Thomas, har en posebog i venstre hånd. Judas Thaddæus har en posebog hængende i bæltet i venstre side.

Kilder

Eksterne kilder og henvisninger 

 Byrum Kirke  hos nordenskirker.dk
 Byrum Kirke hos KortTilKirken.dk

Kirker i Læsø Kommune
Kirker i Hjørring Amt
Kirker i Aalborg Stift
Bygninger, konstruktioner og anlæg på Læsø
Byrum
Zhou-dynastiet

Zhou-dynastiet (kinesisk: 周朝; Pinyin: Zhōu Cháo; Wade-Giles: Chou Ch`ao; 1022 f.Kr. til 256 f.Kr.) efterfulgte Shang-dynastiet og blev efterfulgt af Qin-dynastiet i Kina. Zhou-dynastiet varede længere end noget andet dynasti i Kinas historie. Det var i denne periode, at man begyndte at bruge jern i Kina.

Zhou dynastiet er delt op i to: Vestlig Zhou og Østlig Zhou. Skiftet fra vestlig til østlig skete, da lederen af det vestlige Zhou, kong You, døde, hvorefter sønnen, Ping, overtog magten og flyttede hovedstaden fra Hao til Chengzhou ved Luoyang (den nuværende Henan-provins) i året 770 f.Kr. Dette indledte det østlige Zhous periode. Perioden under det vestlige Zhou kan yderligere opdeles i to store perioder – 春秋时代, "Forår-efterårsperioden" fra ca. 771-481 f.Kr., og 战国时代, "De stridende staters tid" (ca. 481-221 f.Kr.).

Kinas kejserdynastier
Civilisationer
Plebejer

Plebejer (latin: plebejus) var den almindelige borger i Romerriget. Han stod som fri borger mellem patricierne, som var adelen, og slaverne, der ingen rettigheder havde. Plebejerne havde fulde borgerrettigheder og kunne opnå stor rigdom og indflydelse. Plebejerne var efterkommere af dem, som blev indlemmet i Romerriget gennem indvandring eller erobring, mens patricierne var Roms oprindelige borgere.

I dag bruges ordet nedsættende om en ukultiveret grov person, en proletar.

Definition 
Ordet plebs blev i latinsk litteratur brugt om den samlede gruppe plebejere og bliver oversat som almue, pøbel, det simple folk, en stor hob, mængden og de fattige. Det har nok snarere afspejlet forfatternes holdninger end de faktiske forhold. Plebs var en yderst sammensat gruppe; nogle af Roms rigeste familier var plebejiske, og gruppen omfattede i senrepublikken og kejsertiden senatorer.

Historie 
Oprindelig var plebejerne stærkt underprivilegerede; deres position ændredes, da de i løbet af det 6. århundrede f.Kr. fik mulighed for at blive optaget i den romerske hær. De kunne nu begynde deres kamp for ligestilling. I 471 fik de adgang til at vælge tribuner.

Ved stadfæstelsen af de Liciniske Love i 367 f.Kr., der var udvirket af Gajus Licinius Stolo, fik plebejerne adgang til konsulatet. Tre år efter blev Stolo selv konsul.
Tre gange har der blandt plebejerne været tale om at emigrere og grundlægge en selvstændig stat uden for Italien: i 494, 440 og 287 f.Kr. Efter 287 f.Kr. blev der stort set ikke skelnet mellem plebejere og patriciere; sondringen mellem de to samfundsklasser vedblev dog længe efter.

Ledende slægter fra plebejerne udgjorde i den sene republik en ny overklasse, nobilitas, sammen med patricierne.

Litteratur 

 Per Krarup: Romersk politik i oldtiden, Gyldendal 1971

 J. Th. Jensen & M. J. Goldschmidt, Latinsk-dansk Ordbog, Kjøbenhavn, 2. udgave, trettende optryk 1996.

 Lademanns Leksikon, Lademanns forlag 2001.

Sociale klasser i antikkens Rom
Volvo Trucks

Volvo Trucks er en svensk lastbilfabrikant og en del af Volvo-koncernen.

Volvo var i 2005 samlet set det næststørste lastbil-brand i verden. Volvo er etableret i 1927, og alene Volvo Trucks har knapt 21.000 ansatte (2005) på verdensplan. Firmaets hovedkontor ligger i Göteborg, Sverige, men der produceres lastbiler i 17 lande. I 2005 solgte Volvo Trucks 103.696 lastbiler på verdensplan.

Historie 
Da Volvo i 1927 producerede deres første personbil, var deres første lastvogn allerede ved at blive designet, og i februar 1928 blev LV serie 1 præsenteret for offentligheden. Selvom den med nutidens øjne knapt kan kaldes en lastbil, var den dengang en succes, og de første 500 blev solgt allerede inden sommeren. Den var udstyret med en 2,0 L 4-cylindret motor med 28 hk (21 kW), i øvrigt samme motor og gearkasse som personbilen ÖV 4. Den havde en totalvægt på 3 tons og kostede 4.450 svenske kroner.

I begyndelsen fandtes Volvos lastbiler kun med ottomotorer, men mod slutningen af 1930'erne leveredes også hesselmanmotorer. Under 2. verdenskrig leveredes mange biler med gasdrift. I 1946 kunne man bestille Volvo med dieselmotor.

Den internationale ekspansion tog fart i 1950'erne.

Volvo Trucks på verdensplan 
Volvo førerhuse bliver produceret i det nordlige Sverige i Umeå, mens motorerne bygges i den centralsvenske by Skövde. Ud over visse mindre afdelinger har Volvo samlefabrikker i Göteborg (sammen med hovedkontoret), Australien, Belgien, Brasilien, Indien, Kina, Rusland, Sydafrika og USA, hvilket gør dem i bogstaveligste forstand verdensomspændende. Nogle af fabrikkerne drives gennem joint ventures. Den primære reservedelsdistribution foregår fra Belgien. Salgsdelen er delt op i tre sektioner; Europa, Nordamerika og international, hvor sidstnævnte dækker resten af verden. Internationale forhandlere findes primært i Kina, herunder Hong Kong, Taiwan og Sydkorea.

Opkøb og salg 
I 1980 købte Volvo White Motor Company, efter at White var blevet skilt ud fra Freightliner, og op gennem 1980'erne producerede man lastbilmærkerne White, Western Star og Autocar. I starten af 1990'erne overtog Volvo tungvogns-sektionen af General Motors og brugte siden denne platform for mærkerne Volvo, WhiteGMC og Autocar. I 1997 blev navnene WhiteGMC og Autocar udfaset.

I 2001 opkøbte Volvo Renault Trucks og derigennem Mack Trucks, der også var ejet af Renault. Samtidigt solgte man Western Star-navnet til DaimlerChrysler og Autocar-navnet til Grand Vehicle Works Holdings.

Volvo produktliste

Nuværende (Juli 2006) 
 Volvo FL
 Volvo FE
 Volvo FM
 Volvo FH
 Volvo NH
 Volvo VHD
 Volvo VN
 Volvo VT 880
 Volvo VM

Historiske modeller 
 LV Serie 1
 LV 102 (Spetsnos/Spidsnæse)
 LV 125 (Rundnos/Rundnæse)
 LV 290 (Långnos/Langnæse)
 L 375 (Starke)
 L 385 (Viking)
 L 395 (Titan)
 L 420 (Snabbe)
 L 430 (Trygge)

Senere modeller

Eksterne henvisninger 

 Volvo Trucks hjemmeside
 Volvo Trucks historie på Volvos hjemmeside
Rockstar Games

Rockstar Games er udviklingsafdelingen hos computerspilsudgiveren Take-Two Interactive, som har domicil i New York City, USA. Mærket er mest kendt for Grand Theft Auto-serien.

Udviklede videospil

Rockstar studios

Eksterne henvisninger 

 Rockstar Games' hjemmeside

 
Etableret i 1998
Computerspilsvirksomheder fra USA
AS 550 Fennec

Fennec (: ørkenræv), AS 550 C2 og AS 550 U2, er militærhelikoptere, som er bygget af det multinationale selskab Eurocopter, tidligere en del af det franske selskab Aérospatiales helikopterdivision. 

Fennec  er skabt på basis af den civile helikopter AS 350 Ecureuil. Helikoptere, af typen AS 550 C2, blev i 1987 indkøbt til Hærens Flyvetjeneste (12 stk.) til bekæmpelse af pansrede køretøjer. De første helikoptere blev leveret i august 1990. 

I 2003 blev Hærens Flyvetjeneste og dermed også Fennec flyttet ind under Flyvevåbnet, hvor de udgør eskadrille 724. Som følge af afslutningen på den kolde krig og de senere års forsvarsforlig er Fennec-helikopterne gradvist overgået til at udføre andre opgaver – observation og lettere transportopgaver.

Fennec anvendes også i samarbejde med Politiet, Jægerkorpset, Frømandskorpset og Nukleart Beredskab. Fennec-helikopterne har som følge af disse ændrede opgaver fået afmonteret de panserværnsvåben, som den oprindeligt blev leveret med. De har fået monteret beskyttelse mod håndvåben og granatsplinter til de internationale opgaver.

I 2002 blev 3 danske Fennec-helikoptere udsendt til Makedonien under operation AMBER FOX. I december 2005 var der udstationeret Fennec-helikoptere, som støtte for de danske styrker i Irak og fra august 2007 udstationeredes atter 4 i det uroplagede land som erstatning for de hjemtrukne landtropper. I 2008 blev der udsendt 4 Fennec-helikoptere til de danske styrker i Afghanistan. Antallet af aktive Fennec i Flyvevåbnet er som følge af diverse forsvarsforlig skåret ned til 8 stk. i 2006.

Eksterne henvisninger 
 Fennec AS550C2 
 2007 udstationering af 4 Fennec helikoptere 
 Dansk Pansers beskrivelse af Fennec 

Militære helikoptere
Militært udstyr fra Danmark